CELEX: 22009D0143
Language: sk
Date: 2009-12-04 00:00:00
Title: Rozhodnutie Spoločného výboru EHP č. 143/2009 zo 4. decembra 2009 , ktorým sa mení a dopĺňa príloha XIII (Doprava) k Dohode o EHP

11.3.2010   
            
            
               SK
            
            
               Úradný vestník Európskej únie
            
            
               L 62/38
            
         ROZHODNUTIE SPOLOČNÉHO VÝBORU EHP
   č. 143/2009
   zo 4. decembra 2009,
   ktorým sa mení a dopĺňa príloha XIII (Doprava) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha XIII k dohode bola zmenená a doplnená rozhodnutím Spoločného výboru EHP č. 110/2009 z 22. októbra 2009 (1).
            
         
               (2)
            
            
               Nariadenie Komisie (ES) č. 68/2009 z 23. januára 2009, ktorým sa deviatykrát prispôsobuje technickému pokroku nariadenie Rady (EHS) č. 3821/85 o záznamovom zariadení v cestnej doprave (2), sa má začleniť do dohody.
            
         
               (3)
            
            
               Smernica Komisie 2009/4/ES z 23. januára 2009 o protiopatreniach na prevenciu a odhaľovanie manipulácie so záznamami tachografov, ktorou sa mení a dopĺňa smernica Európskeho parlamentu a Rady 2006/22/ES o minimálnych podmienkach vykonávania nariadení Rady (EHS) č. 3820/85 a (EHS) č. 3821/85 o právnych predpisoch v sociálnej oblasti, ktoré sa týkajú cestnej dopravy, a o zrušení smernice Rady 88/599/EHS (3), sa má začleniť do dohody.
            
         
               (4)
            
            
               Smernica Komisie 2009/5/ES z 30. januára 2009, ktorou sa mení a dopĺňa príloha III k smernici Európskeho parlamentu a Rady 2006/22/ES o minimálnych podmienkach vykonávania nariadení Rady (EHS) č. 3820/85 a (EHS) č. 3821/85 o právnych predpisoch v sociálnej oblasti, ktoré sa týkajú cestnej dopravy (4), v znení korigenda uverejneného v Ú. v. EÚ L 256, 29.9.2009, s. 38, sa má začleniť do dohody.
            
         
               (5)
            
            
               Odporúčanie Komisie 2009/60/ES z 23. januára 2009 o usmerneniach pre osvedčené postupy pri zabezpečovaní dodržiavania predpisov týkajúcich sa kontrol záznamových zariadení, ktoré sa majú vykonávať pri cestných kontrolách a vo schválených dielňach (5), sa má začleniť do dohody,
            
         ROZHODOL TAKTO:
   Článok 1
   Príloha XIII k dohode sa mení a dopĺňa takto:
   
               1.
            
            
               Do bodu 21 [nariadenie Rady (EHS) č. 3821/85] sa vkladá táto zarážka:
               
                           „—
                        
                        
                           
                              32009 R 0068: nariadenie Komisie (ES) č. 68/2009 z 23. januára 2009 (Ú. v. EÚ L 21, 24.1.2009, s. 3).“
                        
                     
         
               2.
            
            
               Do bodu 21a (smernica Európskeho parlamentu a Rady 2006/22/ES) sa pridáva tento text:
               „ , zmenené a doplnené týmito predpismi:
               
                           —
                        
                        
                           
                              32009 L 0004: smernica Komisie 2009/4/ES z 23. januára 2009 (Ú. v. EÚ L 21, 24.1.2009, s. 39),
                        
                     
                           —
                        
                        
                           
                              32009 L 0005: smernica Komisie 2009/5/ES z 30. januára 2009 (Ú. v. EÚ L 29, 31.1.2009, s. 45), v znení korigenda uverejneného v Ú. v. EÚ L 256, 29.9.2009, s. 38.“
                        
                     
         
               3.
            
            
               Za bod 95 (odporúčanie Komisie 2004/358/ES) sa vkladá tento bod:
               
                           „96.
                        
                        
                           
                              32009 H 0060: odporúčanie Komisie 2009/60/ES z 23. januára 2009 o usmerneniach pre osvedčené postupy pri zabezpečovaní dodržiavania predpisov týkajúcich sa kontrol záznamových zariadení, ktoré sa majú vykonávať pri cestných kontrolách a vo schválených dielňach (Ú. v. EÚ L 21, 24.1.2009, p. 87).“
                        
                     
         Článok 2
   Znenie nariadenia (ES) č. 68/2009, smerníc 2009/4/ES a 2009/5/ES v znení korigenda uverejneného v Ú. v. EÚ L 256, 29.9.2009, s. 38, a odporúčania 2009/60/ES v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 5. decembra 2009 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (6).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 4. decembra 2009
      
         
            Za Spoločný výbor EHP
         
         
            predsedníčka
         
         Oda Helen SLETNES
      
   
   
      (1)  Ú. v. EÚ L 334, 17.12.2009, s. 10.
   
      (2)  Ú. v. EÚ L 21, 24.1.2009, s. 3.
   
      (3)  Ú. v. EÚ L 21, 24.1.2009, s. 39.
   
      (4)  Ú. v. EÚ L 29, 31.1.2009, s. 45.
   
      (5)  Ú. v. EÚ L 21, 24.1.2009, s. 87.
   
      (6)  Ústavné požiadavky neboli oznámené.